Fjórða bindi ritraðarinnar Smásögur heimsins kom út hjá bókaforlaginu Bjarti haustið 2019 . Bindið geymir nítján sögur frá sautján löndum Afríku . Sú elsta er frá 1952 en sú yngsta frá 2017 . Ellefu þýðendur leggja verkefninu lið í þessu bindi . Auk okkar ritstjóranna , sem þýðum samtals átta sögur , eru það þau Ásdís Rósa Magnúsdóttir , Freyja Auðunsdóttir , Heiður Agnes Björnsdóttir , Ingunn Snædal , Janus Christiansen , Sigrún Ástríður Eiríksdóttir , Sindri Guðjónsson og Þórir Jónsson Hraundal . Þrjú þeirra , þau Freyja , Heiður Agnes og Janus eru núverandi eða fyrrverandi ritlistarnemar og hafa fengið þarna dýrmæta þjálfun . Sögurnar nítján eru þýddar úr fjórum tungumálum , arabísku , portúgölsku , frönsku og ensku . Í þeim fáu tilfellum þar sem ekki tókst að þýða beint úr frummáli voru fengnir lesarar sem gátu borið íslensku þýðinguna saman við frumtextann . Það gerðu þeir Sindri Freysson og Þórir Jónsson Hraundal . Í einu tilfelli tókst ekki að finna arabíska frumtextann . Ritstjórar ritraðarinnar eru auk mín þau Jón Karl Helgason og Kristín Guðrún Jónsdóttir . Skrifstofa Rúnars Helga er númer 407 í Árnagarði og þar má finna hann flesta virka daga . Ná má tali af honum í síma 525 5101 eða 895 7538 og netfangið er rhv@hi.is .